cyanic-selkie/wikianc huggingface dataset:
სანქტ-პეტერბურგის მართლმადიდებლური საკათედრო ტაძრები
ალექსანდრე ნეველის ლავრის სამების ტაძარი
1782 წელს სამხრეთით დაამონტაჟეს 13-ტონიანი ზარი, რომელიც ჩამოასხეს 1658 წელს ივერიის მონასტრისათვის. ტაძრის მშენებლობა საბოლოოდ დაასრულეს 1786 წელს.
1790 წლის 10 სექტემბერს, ალექსანდრე ნეველის ხსენების დღეს, მიტროპოლიტმა გავრილმა აკურთხა ტაძარი.
პრინს-ედუარდის კუნძულები
პრინს-ედუარდის კუნძულები (Prince Edward Islands) — სამხრეთ აფრიკის რესპუბლიკის ორი პატარა ვულკანური კუნძული ინდოეთის ოკეანეში.
ისტორია
კუნძულზე პირველი დარეგისტრირებული გადასვლა მოხდა 1803 წელს. ესენი იყვნენ სელაპებზე მონადირენი, რომლებმაც კუნძულზე მიაგნეს ადამიანის ყოფნის კვალს. სავარაუდოდ ესენი იყვნენ ან სელაპებზე სხვა მონადირენი, ან ვეშაპებზე მონადირეები.
1947—1948 წლებში მარიონ-აილენდის კუნძულის აღმოსავლეთით სამხრეთ აფრიკის რესპუბლიკამ ააშენა მეტეოროლოგიური სადგური, ხოლო კუნძულები გამოაცხადა ქვეყნის ნაწილად.
1979 წლის 22 სექტემბერს კუნძულის სიახლოვეს ხელოვნური თანამგზავრიდან დაფიქსირდა გამოსხივება, რომელიც კლასიფიცირებული იქნა, როგორც ბირთვული იარაღის გამოცდა. აფეთქებაზე არც ერთ ქვეყანას არ აუღია პასუხისმგებლობა. უფრო ხშირად ამტკიცებდნენ, რომ აფეთქებებს ახორციელებდა სამხრეთ აფრიკის რესპუბლიკა, მაგრამ დღეისათვის თვლიან, რომ იმ მომენტში სამხრეთ აფრიკის რესპუბლიკას არ შეეძლო ქონებოდა ბირთვული იარაღი. სხვა ვერსიით, გამოცდას აწარმოებდა ისრაელი. ასევე არსებობს ვერსია სამხრეთ აფრიკის რესპუბლიკის და ისრაელის ერთობლივ გამოცდაზე. ასევე არ არის გამორიცხული ბუნებრივი მიზეზი: დიდი მეტეორიტის ჩამოვარდნა.
გეოგრაფია
thumb|right|275px|პრინს-ედუარდის კუნძულების რუკა დიდ კუნძულს ჰქვია მარიონ-აილენდის კუნძული (-46.86667°N, 37.85°W), ხოლო მისგან 22 კმ-ით ჩრდილო-აღმოსავლეთით მდებარე პატარა კუნძულს კი პრინს-ედუარდი (-46.63333°N, 37.93333°W). კუნძულებთან ახლოს განლაგებულის რამდენიმე კლდე.
პრინს-ედუარდის კუნძული მდებარეობს მარიონ-აილენდიდან ჩრდილო-აღმოსავლეთით. კუნძულის ფართობია — დაახლოებით 45 კმ², ხოლო მისი ზომებია 10×6,6 კმ. კუნძულის უმაღლესი წერტილი მდებარეობს ზღვის დონიდან — 672 მეტრზე.
პრინს-ედუარდის კუნძულები მდებარეობენ დაახლოებით 1700 კმ-ით სამხრეთ-აღმოსავლეთით ქალაქ პორტ-ელიზაბეთიდან.
კლიმატი
კუნძულებზე კლიმატი ნოტიო და ქარიანია. ნალექების რაოდენობა წელიწადში შეადგენს 2000 მმ-ზე მეტს, პირველ რიგში წვიმის სახით. კუნძულებზე 300 დღეზე უფრო მეტი წვიმს. წელიწადში 100 დღეზე უფრო მეტი წლის საშუალო ქარის სიჩქარე აჭარბებს 100 კმ/სთ-ს, ხოლო ქარბუქების სიჩქარე ზოგჯერ აღწევს 200 კმ/სთ-ს.
ჰაერის ტემპერატურა მერყეობს ზამთარში −5 °C-დან ზაფხულის +18 °C-მდე. თვის საშუალო ტემპერატურებია — +1 °C-დან +10—11 °C-მდე.
კუნძულების ბუნება
კუნძულებზე ბინადრობენ პინგვინები, სელაპები და ზღვის ფრინველები — ალბატროსები და ტაიფუნისებრნი (Pterodroma).
1949 წლიდან ადრეულ პერიოდში შემოყვანილ სახლის თაგვებთან საბრძოლველად, რომლებიც კუნძულის ეკოლოგიას ზიანს აყენებდნენ, შემოყვანილი იქნა 5 კატა. მაგრამ, კატები სწრაფად გამრავლდნენ და 1970-იან წლებში მათმა პოპულაციამ მარიონ-აილენდის კუნძულზე შეადგინა 3 ათასზე მეტი ერთეული. მხოლოდ 1991 წელს კატებიდან ზოგი გაანადგურეს, ზოგი დაიჭირეს და სხვაგან გაუშვეს.
ადამიანის ზემოქმედების მეორე მაგალითია — კერგელენის კომბოსტოს (Prínglea antiscorbútica), რომელიც კუნძულებზე სწრაფად გამრავლდა, თესლის შემთხვევითი შემოტანა, რომელმაც გამოდევნა ადგილობრივი მცენარეულობის სახეობები.
სქოლიო
კატეგორია:სამხრეთ აფრიკის რესპუბლიკის კუნძულები
Ring Of Honor
ძირითადად პრომოუშენი PPV-ებს ატარებს აშშ-ის ფარგლებში, თუმცა ხანდახან შოუები ტარდება კანადაში, დიდ ბრიტანეთში და იაპონიაში. ყოველწლიურ PPV-ებში შედიან ისეთი შოუები, როგორც Death Before Dishonor, Glory By Honor და Final Battle (წელიწადის უკანასკნელი შოუ). Survival of the Fittest და Tag Wars ტარდება ორ წელიწადში ერთხელ.
Ring Of Honor-ის ისტორია
2001 წლის აპრილში, ECW-ს გაბანკროტების შემდეგ რობ ფეინშტეინმა გადაწყვიტა, შეექმნა თავისი პრომოუშენი და გაეყიდა DVD დისკები. პირველი შოუ გაიმართა 2002 წლის 23 თებერვალს ECW-ს ყოფილ საშინაო სტადიონზე ფილადელფიაში (პენსილვანია, აშშ). სულ გაიმართა 9 მატჩი, რომელთა შორის იყო ბრძოლა ედი გერეროსა და სუპერ ქრეიზის მატჩი IWA-ს ინტერკონტინენტალური ტიტულისათვის და მატჩი ბრაიან დენიელსონის, კრისტოდერ დენიელსისა და ლოუ კის შორის (ეს სამეული ასევე ცნობილია სახელით „ROH-ს დამაარსებლები“).
2004 წელს ფედერაციის პრეზიდენტი რობ ფეინშტეინი გაეხვა. მას ბრალი დაედო არასრულწლოვანი ინტერნეტის დახმარებით გოგონის ცდუნებაში. მიმოწერების გამოქვეყნების შემდეგ ფეინშტეინი გადადგა პრეზიდენტის თანამდებობიდან, ხოლო რესლინგ-ფედერაცია TNA-მ თანამშრობლობის კონტრაქტი გაწყვიტა ROH-თან.
2007 წლის ივლისში ROH-მა ჩაატარა შოუები Pro Wrestling NOAH-თან 16 ივლისს ტოკიოში და Dragon Gate-სთან 17 ივლისს ოსაკაში. მალევე Ring Of Honor გახდა პირველი ამერიკული რესლინგ-პრომოუშენი, სადაც ყველა ჩემპიონი არაამერიკელი იყო: ნარუკი დოი და სინგო Dragon Gate-დან იყვნენ გუნდური ჩემპიონები, ხოლო Pro Wrestling NOAH-დან ტაკესი მორისიმა იყო მსოფლიო ჩემპიონი მძიმე წონაში.
2007 წლის მაისში ROH-მა მოაწერა ხელი G-Funk Sports & Entertainment-თან და დაიწყეს ყოველთვიური შოუების PPV (pay-per-view)-ს სტილში ჩატარება. 2009 წლის 26 იანვარს კომპანიამ განაცხადა, რომ მან ხელი მოაწერა HDNet Fights-თან და პრომოუშენში გაჩნდება ყოველკვირეული შოუები.
2011 წლის მაისში Ring Of Honor გამოისყიდა Sinclair Broadcast Group-მა, რომელიც დღემდე ფლობს კომპანიის ყველა აქციას.
ღირსების კოდექსი
ROH სხვა პრომოუშენებისგან განსხვავდება იმით, რომ მას გააჩნია ე.წ „ღირსების კოდექსი“ - წესების სია, რომელიც აკონტროლებს რესლერების ქცევებს რინგზე. თავდაპირველად იგი შეიცავდა ხუთ წესს:
1. რესლერები ვალდებულები არიან მატჩის დაწყებამდე ერთმანეთს ხელი ჩამოართვან.
2. არანაირი ჩარევები - არ ჩაერიო სხვის მატჩებში და არავის მისცე საშუალება ჩაერიონ შენს მატჩში.
3. არანაირი „ბინძური“ თავდასხმები.
4. არ შეიძლება რეფერიზე თავდასხმა.
5. ნებისმიერი ქმედება, რომელსაც დისკვალიფიკაცია მოყვება, ავტომატურად არღვევს ღირსების კოდექსს.
2004 წლის დასაწყისში გეიბ საპოლსკიმ ჩათვალა, რომ ამ წესების დაცვა აღარაა საჭირო და კოდექსში წესების რაოდენობა ხუთიდან სამამდე შეამცირა და დღეს ეს კოდექსი შემდეგნაირად გამოიყურება:
1. რესლერებმა მატჩის დაწყებამდე და მისი დასრულების გარეშე ერთმანეთს ხელი უნდა ჩამოართვან.
2. რესლერებმა უნდა იბრძოლონ ღირსეულად.
რესურსები ინტერნეტში
კატეგორია:რესლინგი კატეგორია:რესლინგ-პრომოუშენები კატეგორია:2002 წელს დაარსებული კომპანიები
ოუენ ჰარტი
ოუენ ჯეიმზ ჰარტი (Owen James Hart; დ. 7 მაისი, 1965 — გ. 23 მაისი, 1999) — კანადელი პროფესიონალური რესლერი, ლეგენდარული ჰარტების დინასტიის წარმომადგენელი და ბრეტ ჰარტის ღვიძლი ძმა. იგი გამოდიოდა ისეთ რესლინგ-პრომოუშენებში, როგორებიცაა Stampede Wrestling, New Japan Pro Wrestling (NJPW), World Championship Wrestling (WCW), და World Wrestling Federation (WWF).
ოუენი დაიღუპა 1999 წლის 30 მაისს PPV Over The Edge-ზე. თავდაპირველი გეგმების მიხედვით, ოუენი ეფექტურად უნდა გამოჩენილიყო რინგზე Blue Blazer-ის როლში და იგი უნდა ჩამოსრიალებულიყო ტროსიდან. მაგრამ დაუდგენელი მიზეზების გამო, ტროსი გაწყდა და ოუენ ჰარტი 20 მეტრიანი სიმაღლიდან გულ-მკერდის არით დაეცა რინგის რკინის ნაწილს. იგი დაიღუპა საავადმყოფოში წაყვანამდე. მთელი მისი კარიერის განმავლობაში მან მოიპოვა 2 ინტერკონტინენტალური ჩემპიონის ტიტული, 1 ევროპული ჩემპიონის ტიტული, 4-ჯერ იყო გუნდური ჩემპიონი და ამასთან ერთად მან გაიმარჯვა ტურნირ King Of The Ring 1994-ში.
რესურსები ინტერნეტში
__INDEX__
ედოგავა რამპო
რამპო დასავლელი მისტიკოსი მწერლების თაყვანისმცემელი იყო, განსაკუთრებით უყვარდა ედგარ ალან პო, რომლის სახელსაც მიემართება სწორედ მისი ფსევდონიმი. ავტორზე ასევე განსაკუთრებული გავლენა მოახდინეს ართურ კონან დოილმა, რომლის ტექსტებსაც იგი ვასედას უნივერსიტეტში სწავლის პერიოდში თარგმნიდა და იაპონელმა მისტიკოსმა მწერალმა რიუნოსკე აკუტაგავამ.
ბიოგრაფია
1894 წლის 21 ოქტომბერს ქალაქ ნაბარიში, კლერკის ოჯახში დაიბადა. ცოტა ხანში მისი ოჯახი ნაგოიში გადავიდა საცხოვრებლად, სადაც ტარო სკოლაში შეიყვანეს. თითქმის მაშინვე დაინტერესდა დეტექტივებით, რომლებსაც ადგილობრივ გაზეთებში კითხულობდა. სულ მალე თანატოლებთან ერთად საბავშვო ჟურნალების გამოშვება დაიწყო. ამ გატაცებამ უნივერსიტეტის წლებამდეც კი გასტანა. 1913 წელს ვასედას უნივერსიტეტში პოლიტიკურ-ეკონომიკურ ფაკულტეტზე ჩააბარა. სტუდენტობის წლებშივე გაეცნო ართურ კონან დოილისა და ედგარ ალან პოს მოთხრობებს, რომლებმაც შემდგომ დიდი გავლენა მოახდინეს მის შემოქმედებაზე. მალე პირველი საკუთარი მოთხრობა დაწერა და ლიტერატურულ ჟურნალში გაგზავნა, თუმცა დაუწუნეს და არ დაუბეჭდეს.
1916 წელს აგვისტოში უნივერსიტეტი დაამთავრა და ოსაკაში გაანაწილეს სამუშაოდ, თუმცა დიდხანს ვერსად ჩერდებოდა. მცირე ხანს ვაჭრობაც სცადა - ძმებთან ერთად ტოკიოში გადავიდა, სადაც წიგნების მაღაზია გახსნა და თვითონაც მცირე ხანს იქვე მუშაობდა. პარალელურად ჟურნალებთან თანამშრომლობდა, წერდა მულტფილმების სცენარებს.
1922 წელს დაწერა მოთხრობა „ბრინჯაოს მონეტა“, რომელიც ერთ წელიწადში გამოაქვეყნა ფსევდონიმით ედოგავა რამპო - ეს სახელი ედგარ ალან პოს სახელის მიმსგავსებით დაირქვა. სწორედ ამ პერიოდიდან იღებს სათავეს იაპონური დეტექტიური ლიტერატურა. რამპომ იაპონიაში დეტექტივების მოყვარულთა კლუბიც დააარსა, რომლის პირველი პრეზიდენტი თავადვე იყო, აქტიურად წერდა და აქვეყნებდა რომანებს, მოთხრობებს, მალე კრებულების გამოცემაც დაიწყო. კითხულობდა ლექციებს და წერდა გამოკვლევებს დეტექტიური ჟანრის შესახებ. რამპო ასევე წერდა მოთხრობებს მოზარდებისთვის.
1954 წელს ტოკიოში მისი სამოცი წლის იუბილე აღინიშნა, რომლის დროსაც რამპომ თავისი სახელობის პრიზის დაარსების შესახებ გამოაცხადა. 1961 წელს ხელოვნებისა და ლიტერატურის ოსტატთა აკადემიის საპატიო წევრად აირჩიეს. 1965 წლის 28 ივლისს ცნობილი მწერალი ინსულტით გარდაიცვალა.
სქოლიო
კატეგორია:იაპონელი მწერლები კატეგორია:დაბადებული 1894 კატეგორია:დაბადებული 21 ოქტომბერი კატეგორია:გარდაცვლილი 1965 კატეგორია:გარდაცვლილი 28 ივლისი კატეგორია:დეტექტიური ჟანრის მწერლები
ჩაის საშრობი ღუმელი
ჩაის საშრობი ღუმელი — ჩაის ფოთოლში მიმდინარე ფიზიკურ-ქიმიური, ბიოლოგიური და სხვა პროცესების შესაწყვეტი და ფოთლის ტენიანობის ტექნოლოგიურ ნორმამდე დასაყვანი მანქანა. ჩაის საშრობი ღუმელი არის კონვეიერული საშრობი, რომელშიც ჩაის ფოთოლი და საშრობი აგენტი ურთიერთსაწინააღმდეგო მიმართულებით მოძრაობენ. მანქანის ძირითადი ნაწილებია მკვებავი დახრილი კონვეიერი, კონვეიერებიანი საშრობი კამერა და ცეცხლმილა კალორიფერი. მკვებავი კონვეიერის თავში მოწყობილია ჩამტვირთავი ბუნკერი და ჩაის ფენის გამასწორებელი მექანიზმი. საშრობი საკანი ლითონის დახურული კოლოფია. მასში მოთავსებულია ოთხი ფირფიტოვანი კონვეიერი მვარდნი პერფორირებული ფირფიტებითურთ, რის გამოც შესაძლებელია კონვეიერების ორივე შტოს გამოყენება. მუშა საკანი ტორსული მხრიდან შეერთებულია კალორიფერის კოლოფთან, რომელშიც მოთავსებულია მილების კონა. კალორიფერის წინა ნაწილში მოთავსებულია საცეცხლე მფრქვევანითურთ.
ლიტერატურა
კატეგორია:მეჩაიეობა
ჩართე (პროექტი)
მინი|მარჯვნივ|პროექტის ლოგო|200პქ პროექტი „ჩართე” (და მისი საერთაშორისო ანალოგი GiveInternet.org) — საგანმანათლებლო ფონდ Educare Georgia-ს საქველმოქმედო პლატფორმა, რომელიც ნებისმიერ ადამიანს საშუალებას აძლევს, დაუფინანსოს ინტერნეტის ყოველთვიური გადასახადი ან კომპიუტერი სოციალურად დაუცველ უფროსკლასელებს.
პროექტი თანამშრომლობს სკოლებთან, ამოიცნობს და სტუმრობს სოციალურად დაუცველ უფროსკლასელებს რეგიონებში, კონფლიქტისპირა სოფლებსა და დევნილთა დასახლებებში. ონლაინ შემომწირველების, კორპორატიული დონორებისა და საგრანტო დაფინანსებით „ჩართე“ ყიდულობს ლეპტოპებს, ინტერნეტ-სერვისის პროვაიდერ კომპანიებთან თანამშრომლობითა და ონლაინ შემომწირველების მხარდაჭერით კი პროექტი მოსწავლეებს ურთავს ინტერნეტს. „ჩართული“ მოსწავლეები იღებენ საგანმანათლებლო რესურსებით ჩატვირთულ ლეპტოპებს, უფასო წვდომას „ჩართეს“ პარტნიორი პლატფორმების საგანმანათლებლო მასალაზე და მუდმივ ტექნიკურ-საგანმანათლებლო ონლაინ მხარდაჭერას „ჩართეს“ გუნდისგან.
რესურსები ინტერნეტში
კატეგორია:საქართველოს ორგანიზაციები კატეგორია:საქართველოს ფონდები
ბაზელივშჩინა
ბაზელივშჩინა (Базелівщина) — სოფელი უკრაინაში. მდებარეობს სუმის ოლქის იამპილის რაიონში. 2013 წელს სოფლის მოსახლეობა 2 კაცს შეადგენდა.
რესურსები ინტერნეტში
კატეგორია:იამპილის რაიონის სოფლები (სუმის ოლქი)
უკვდავები: სამყაროების ომი
უკვდავები: სამყაროების ომი (Immortel, ad vitam; Immortal) — რეჟისორ ენკი ბილალის ფანტასტიკური ჟანრის ფილმი, რომელიც დაფუძნებულია მისსავე გრაფიკული ნოველის ორ ნაწილზე „უკვდავების კარნავალი“ და „ქალი ხაფანგი“. ფილმი ახლოს დგას ბიოპანკთან.
სიუჟეტი
ფილმის მოქმედება ვითარდება ნიუ-იორკში 2095 წელს. ბნელ და ფუტურისტულ მომავლის ქალაქში დასახლდებიან გენეტიკურად მოდიციცირებული ადამიანები, გადანერგილი ორგანოებით. ნანოქირურქიის სასწაულები ადამიანებისთვის ხელმისაწვდომი გახდა კორპორაცია „ევგენიკის“ წყალობით, რომელიც ჩარეულია ადამიანების მიმართ განხორციელებულ არაკანონიერ ცდებში და უცხოპლანეტელები, რომლებიც ამასთანავე ფლობენ დიდ ძალაუფლებას ამ სამყაროში. ქალაქის ცენტრალურ პარკში მოხდა ანომალია, ეგრეთ წოდებული „შემოჭრის ზონა“, რომლის შეღწევის შემთხვევაში ადამიანები უღუპებიან. ქალაქის თავზეა პირამიდა, სადაც იმყოფებიან ძველი ეგვიპტის ღმერთები ანუბისი და ბასტეტი, რომლებიც წყვეტენ ჰოროსის ბედს.
„ევგენიკა“ ხელში ჩაიგდებს საცდელთა მორიგ პარტიას. მათ შორის აღმოჩნდება ჯილი — არაადამიანური წარმოშობის უცნაური ქალი, ლურჯი თმებითა და უჩვეულო შესაძლებლობებით. მას არ ახსოვს თავისი წარსული, იღებს უცნობ აბებსა და ენდობა მხოლოდ ვინმე ჯონს. ჯილი მოხდება ექიმ ელმა ტერნერის ხელში, რომელიც მას თანამშრომლობას სთავაზობს.
ღმერთი ჰოროსი ეძებს და ნიუ-იორკში პოულობს მისთვის შესაფერის სხეულს. თავის არჩევანს გააკეთებს ცნობილ რევოლუციონერზე, სახელად ნიკოპოლზე, რომლის სხეული უხდება ჰოროსს, რამეთუ მისი სხეული არ ექვემდებარებოდა გენეტიკურ ცვლილებას — ბოლო 30 წელი ნიკოპოლმა კრიო-ციხეში გაატარა. ნიკოპოლის ქმედებებზე ჰოროსი კონტროლს ნაწილობრივ დაამყარებს, ჰოროსი მას აიძულებს ნიუ-იორკში მოძებნოს ქალი, რომელიც შეძლებს ღმერთისგან მუცლად ღებას. იგი სწორედ ჯილი აღმოჩნდება.
რესურსები ინტერნეტში
კატეგორია:2004 წლის ფილმები კატეგორია:სამეცნიერო ფანტასტიკური ფილმები კატეგორია:ინგლისურენოვანი ფილმები
პიდჰოროდნე
პიდჰოროდნე (Підгородне) — ქალაქი უკრაინაში. მდებარეობს დნიპროპეტროვსკის ოლქში. 2013 წელს ქალაქის მოსახლეობა 19322 კაცს შეადგენდა.
სქოლიო
კატეგორია:დნიპროპეტროვსკის ოლქის ქალაქები
დიიალი
დიიალი  (Diyallı) — სოფელი აზერბაიჯანში, მთიანი შირვანის რეგიონის   ისმაილის რაიონში. მოსახლეობის რაოდენობა  —  2,016  კაცი.
რესურსები ინტერნეტში
კატეგორია:ისმაილის რაიონის სოფლები
საქართველოს რესპუბლიკის პირველი მოწვევის უზენაესი საბჭოს წევრები
საქართველოს რესპუბლიკის პირველი მოწვევის უზენაესი საბჭოს წევრები — საქართველოს რესპუბლიკის უზენაესი საბჭოს წევრთების სახელობითი სია. უზენაესი საბჭო არჩეულ იქნა საქართველოს სსრ-ში ჩატარებული პირველი და ერთადერთი თავისუფალი და დემოკრატიული არჩევნების შედეგად 1990 წლის 28 ოქტომბერს. უზენაესი საბჭო დათხოვნილ იქნა სამხედრო გადატრალების შემდეგ, 1992 წლის 2 იანვარს, საქართველოს რესპუბლიკის სამხედრო საბჭოს მიერ.
უზენაეს საბჭოში ადგილები ასე გადანაწილდა:
დეპუტატების სია
• 4
სქოლიო
*
ჰოპკინსის ოლქი (ტეხასი)
ჰოპკინსის ოლქი (Hopkins County) — ოლქი აშშ-ში, ტეხასის შტატში. ადმინისტრაციული ცენტრი — ქ. სალფერ-სპრინგსი. შეიქმნა 1846 წელს. ოლქის ფართობია კმ². 2010 წლის აღწერის მონაცემებით, მოსახლეობა შეადგენს კაცს.
სქოლიო
კატეგორია:ტეხასის ოლქები
პოდგორიცის აეროპორტი
პოდგორიცის აეროპორტი — მონტენეგროს საერთაშორისო აეროპორტი. მდებარეობს პოდგორიციდან სამხრეთით 11 კილომეტრში. ზოგჯერ მოიხსენიებენ გოლუბოვცის აეროპორტის სახელწოდებით. გოლუბოვცი არის აეროპორტთან ყველაზე ახლოს მდებარე ქალაქი.
2006 წლის მონაცემებით აეროპორტით ყოველწლიურად გადაყავთ 400 000 მგზავრი.
რესურსები ინტერნეტში
კატეგორია:მონტენეგროს აეროპორტები
მუშკეტერი
right|200px|thumb|ალტბაუს რაზმის მუშკეტერი, შვედეთი, 1624—1650. რეკონსტრუქცია. მუშკეტერი (Mousquetaire) — XVI—XVII საუკუნეებში სამხედრო შენაერთის სახეობა დასავლეთ ევროპაში. სახელწოდება მომდინარეობს საბრძოლო იარაღი — „მუშკეტიდან“, რომლითაც იყვნენ შეიარაღებულნი სამხედრო მოსამსახურეები. უმრავლესობისთვის მუშკეტერები ცნობილია ალექსანდრ დიუმას რომანიდან „სამი მუშკეტერი“, რომელმაც მხოლოდ განაახლა ხსოვნა მამაცი და გამბედავი მეომრების შესახებ.
ისტორია
მეფის მცველები ორ ნაწილად იყოფოდნენ. ლუვრის შიდა დაცვა მეფის რეზიდენციას იცავდა, ხოლო ლუვრის გარე დაცვა მეფეს უსაფრთხოებას სამხედრო ლაშქრობისა და მოგზაურობის დროს დარაჯობდა. პირველ შენაერთში შედიოდა პირადი დაცვის კორპუსი (შედგებოდა ერთი შოტლანდიური და სამი ფრანგული ასეულისგან, რომლებიც 1440-1515 წლებში შეიქმნა) და საუკეთესო ქვეითი შვეიცარიული ასეული („ასი შვეიცარიელი“).
მეორე ნაწილი — ლუვრის გარე დაცვა, შედგებოდა მძიმედ შეიარაღებული ცხენოსანი გვარდიელი ჟანდარმებისგან (1609 წ.), მსუბუქი კავალერისტების ასეულისგან (1593 წ.), თვით სამეფო მუშკეტერებისგან (უფრო სწორად, შენაერთისგან, რომელიც მოგვიანებით მუშკეტერთა ასეული გახდა) და გვარდიელთა ორი პოლკისგან: ფრანგული გვარდიისგან (1563 წ.) და შვეიცარიული გვარდიისგან (1616 წ.). მუშკეტერების ასეული დაარსდა 1600 წელს, ანრი IV ბურბონის მიერ. ასეული შეიარაღებული იყო მსუბუქი თოფებით, საიდანაც სროლა უნაგირიდან ადვილი იყო. 1622 წელს, ლუი XII-მ, ანრი IV-ის შვილმა, ასეულს მუშკეტები გადასცა და სწორედ ამ მომენტიდან მიეცა დასაბამი მუშკეტერთა სამხედრო შენაერთს.
რა თქმა უნდა, მუშკეტერების ძირითადი მოვალეობა იყო მეფის დაცვა, როცა იგი პარიზში იმყოფებოდა, აგრეთვე მეფისა და მისი კარის დაცვა იმ დღეებში, როცა იგი თავის სასახლეებს ტოვებდა. მაგრამ ამასთან ერთად, მუშკეტერები ომებშიც მონაწილეობდნენ. თუ მეფე ბრძოლის ველზე იყო, მუშკეტერთა ასეული მას სრული შემადგენლობით იცავდა, აგრეთვე, მეფის თანხმობით, შენაერთის ნაწილი ბრძოლაშიც მონაწილეობდა. მუშკეტერები ქვეით ნაწილებშიც იბრძოდნენ და ასევე დაცვის ფუნქციებს ასრულებდნენ ცხენოსანთა რიგებში.
ბრძოლის ველზე
პირველი ბრძოლა, რომელშიც მონაწილეობდნენ მუშკეტერები, როგორც სამხედრო ნაწილის წარმომადგენლები, იყო კუნძულ რეზე (ლა-როშელთან ახლოს) გადმოსხმული ინგლისური დესანტის განადგურება (1627-1629 წლების ინგლის-საფრანგეთის ომის ერთ-ერთი ეპიზოდი). ამის შემდეგ მუშკეტერები იბრძოდნენ თითქმის ყველა სამხედრო კონფლიქტში, რომელშიც მონაწილეობდა საფრანგეთი, გარდა ოცდაათწლიანი ომის (1618-1648) ბოლო კამპანიებისა, როცა ისინი პარიზში ახალგაზრდა ლუი XIV-ის დასაცავად დარჩნენ. აგრეთვე არ მონაწილეობდნენ ისინი საფრანგეთის ისტორიაში ცნობილ ბრძოლაში როკრუასთან, სადაც 1643 წლის 19 მაისს ფრანგულმა არმიამ ესპანური ჯარი პირწმინდად გაანადგურა (ოცდაათწლიანი ომი).
საერთო ჯამში, მუშკეტერები მონაწილეობდნენ XVII საუკუნის საფრანგეთის კონფლიქტებში, თუმცა მეფის მცველთა სამხედრო ისტორია დროთა განმავლობაში აღარ იყო უწინდებურად დიდებული. მუშკეტერთა ასეულში მსახურობდნენ უფრო მეფის მცველების სტატუსის გამო. ოფიცრები XVII საუკუნის დასაწყისიდანვე პროტექციით ინიშნებოდნენ, მაგრამ მაინც ისინი მკვეთრად განსხვავდებოდნენ თავისი მემკვიდრეებისგან. ლუი XIV-ის შვილთაშვილის, ლუი XV მეფობისას, 1757 წლის 5 ნოემბერს გაიმართა ბრძოლა როსბახთან (შვიდწლიანი ომი), სადაც ავსტრიულ-ფრანგული 54-ათასკაციანი არმია პრუსიელთა 22-ათასიანმა არმიამ გაანადგურა. პრუსიელებმა მხოლოდ 550 კაცი დაკარგეს, ხოლო ფრანგებმა — 3 ათასი. 5 ათასი ტყვედ ჩავარდა. ბევრი ფრანგი ოფიცერი წინააღმდეგობის გარეშე ნებდებოდა. უკანასკნელი ბრძოლა, რომელშიც მუშკეტერები მონაწილეობდნენ, გაიმართა ფონტენუასთან 1745 წელს 11 მაისს (ომი ავსტრიული მემკვიდრეობისთვის), სადაც ფრანგულმა არმიამ ინგლის-ჰოლანდია-ჰანოვერელების გაერთიანებული არმია გაანადგურა.
იმდროინდელი სამხედრო დოქტრინების შესაბამისად, მუშკეტერთა ასეული მოქმედებდა, როგორც ცეცხლსასროლი იარაღით შეიარაღებული ნებისმიერი შენაერთი: ბრძოლის ველზე გამოდიოდა ცეცხლის გახსნის მანძილზე და სროლას იწყებდა. ძირითადად უმიზნებდნენ მტრის ოფიცრებს, მედროშეებსა და ქვემეხების მსახურებს. ამის შემდეგ ბრძოლაში ერთვებოდნენ ქვეითი შუბოსნები (5-6 მეტრიანი შუბებით) და ცხენოსნები.
1775 წლის 15 დეკემბერს დაწყებული სამხედრო რეფორმის შედეგად მუშკეტერთა ასეული დაიშალა, თუმცა ძნელი წარმოსადგენი იყო, რომ სამხედრო მიღწევებით ცნობილი და გმირებით მდიდარი შენაერთი საბოლოოდ ბარდებოდა წარსულს. მუშკეტერთა შენაერთის ხელახლა შექმნა ორჯერ სცადეს. პირველად 1789 წელს, თუმცა მონარქიის დამხობის შემდეგ 1792 წელს კვლავ გაუქმდა, მეორედ — ბურბონთა რესტავრაციის ეპოქაში, 1814 წელს. მაგრამ ჯარში, რომელიც მთლიანად ნაპოლეონის ვეტერანებისგან შედგებოდა, ახალი მუშკეტერები ისეთი ძლიერი ზიზღის ობიექტად იქცნენ, რომ 1816 წლის 1-ელ იანვარს მათი შენაერთი საბოლოოდ დაიშალა.
XVIII საუკუნეში მუშკეტერები უფრო წარმომადგენლობით როლს ასრულებდნენ და სხვა გვარდიული ნაწილებისგან არაფრით განსხვავდებოდნენ. გარდა ამისა, რამდენიმე წლის განმავლობაში ნაწილი გაუქმებული იყო, როგორც სამხედრო შენაერთი — ასეთი ბრძანება გასცა კარდინალ რიშელიეს მემკვიდრემ, კარდინალმა მაზარინიმ, ხაზინის სახსრების ეკონომიის მიზნით. ეს 1646 წელს მოხდა, როცა მუშკეტერთა ასეულის მეთაური იყო ყველასთვის ცნობილი პერსონა, გრაფი დე ტრევილი (მუშკეტერთა მეთაური 1634 წლიდან).
ომი და ბუღალტერია
მუშკეტერები შეიარაღებული იყვნენ, რა თქმა უნდა, მუშკეტით, აგრეთვე დაშნით, ორ-ორი პისტოლეტით, სხვადასხვა სახეობის ხანჯლით. ძირითადად ეს იყო ე.წ. დაგა, ანუ ხანჯალი მარცხენა ხელისთვის, გამოიყენებოდა ბრძოლის დროს დაშნასთან ერთად. მუშკეტის გარდა, რომელიც ხაზინის ხარჯზე გაიცემოდა, დანარჩენი იარაღისა და საკმაოდ ძვირი ფორმის, ცხენების ხარჯი და ბინის ქირა (მუშკეტერები ყაზარმებში არ ცხოვრობდნენ), მუშკეტერს საკუთარი ჯიბიდან უნდა გადაეხადა.
რიგითი მუშკეტერი ცხოვრობდა 39 სუზე დღეში (სუ არის ძველი ფრანგული ეკონომიკური სისტემის დაბალი ერთეული, თეთრის ანალოგი. 1 ლივრი 20 სუს უდრიდა). ყოველი მუშკეტერი აზნაური იყო და მათი მსახურებიც არ იყვნენ ჩვეულებრივი მსახურები, რომლებიც პატრონებს ღვინოს უსხამდნენ ან თეთრეულს ურეცხავდნენ. ესენი იყვნენ ე.წ. სამხედრო მსახურების ვიწრო წრის წარმომადგენლები, რომელთა ძირითადი და უმნიშნელოვანესი მოვალეობა იყო მუშკეტერის იარაღის, ცხენისა და აღჭურვილობის შესაფერის მდგომარეობაში შენახვა. გარდა ამისა, მუშკეტერს მსახური ყოველთვის დაჰყვებოდა ბრძოლის ველზე, მზად იყო, მიეწოდებინა მისთვის სათადარიგო იარაღი და ყოველთვის იცავდა მას ზურგიდან, რაც ორმაგად ზრდიდა ბრძოლის ველზე მუშკეტერთა ასეულს.
გასაკვირი არის, რომ რიგითი მუშკეტერები ვალებში ვარდებოდნენ. ისინი იღებდნენ ვალს მშობლებისგან, მეგობრებისგან, ერთმანეთისგან და, რა თქმა უნდა, მევახშეებისგან, რაც საკმაოდ დიდ საფრთხეს წარმოადგენდა. თუმცა ამგვარი ვითარება დიდხანს არ გაგრძელებულა. 1661 წლის დეკემბერში ლუი XIV-ს მუშკეტერებს უბრძანა, სახსრების ეკონომიისთვის ორ-ორად დასახლებულიყვნენ სენ-ჟერმენის გარეუბანში, რათა ცოტათი მაინც შემსუბუქებულიყო მათი ფინანსური მდგომარეობა.
მუშკეტერთა აუცილებელ ატრიბუტს წარმოადგენდა ფორმა და ცხენი. XVII-XVIII საუკუნეების გარიჟრაჟზე კარგი, ღონიერი მუშა ცხენი 80 ლივრი ღირდა. მაგრამ ისეთი ცხენი, რომლითაც მიწის დამუშავება შეიძლება, ბრძოლის ველზე არ გამოდგება. საკავალერიო ცხენი ღირდა 300 ლივრი და ომის დროს ეს ფასი, რა თქმა უნდა, იზრდებოდა. ამას ემატებოდა მოსართავები, ფურაჟის ხარჯები და ჯამში ცხენი საკმაოდ ძვირი ფუფუნება გამოდიოდა.
მუშკეტერთა ასეულში ცხენების შენახვითა და წვრთნით კაპიტან-ლეიტენანტი იყო დაკავებული. ხაზინიდან ის ცხენებისთვის ყოველწლიურად 800 ლივრს იღებდა, მაგრამ ადვილი მისახვედრია, რომ ეს თანხა საკმარისი არ იყო. ცხენის გარდა, მუშკეტერი ზრუნავდა თავის ფორმაზე, რაც ასევე აჩანაგებდა მის ფინანსებს. იმ დროს მუნდირები, როგორც ასეთი, არ არსებობდა და მუშკეტერთა ერთადერთი განმასხვავებელი ნიშანი იყო ცისფერი მოკლე ლაბადა, ზურგსა და მკერდზე ვერცხლისფერი ჯვრებით. ამას თუ არ გავითვალისწინებთ, სამხედროები იმავე ტანსაცმელს ატარებდნენ, რასაც სამოქალაქო პირები. მაგრამ დროთა განმავლობაში მუშკეტერთა ფორმა იცვლებოდა და ხდებოდა უფრო და უფრო ძვირფასი და მდიდრული. ოქროსა და ვერცხლის ძაფებით ნაქარგი ფარჩა, ატლასი, ხავერდი, მაქმანები... ასევე აღსანიშნავია, რომ XVII საუკუნეში ფუფუნებისა და ძვირფასეულობის საგნად მიიჩნეოდა ღილები. არისტოკრატები ისევე იყენებდნენ ღილებს, როგორც სამკაულებს. იმ დროისთვის პოპულარული იყო მინის ღილები პატარა ფიგურებით, პეიზაჟებით, ასევე ბროლის ღილები და სხვ. ღილები იმდენად დიდ ფასეულობას წარმოადგენდა, რომ გაკოტრებული არისტოკრატები თავიანთ ღილებს ჰყიდნენ, როგორც ოჯახურ ძვირფასეულობას. აღსანიშნავია, რომ მუშკეტერის ლაბადას 150-მდე ძვირფასი ღილი ეკერა.
კორუფცია ძველფრანგულად
XVII საუკუნის ფრანგულ არმიაში სამხედრო წოდებები იყიდებოდა. მაგალითად, არმიის კაპიტნის წოდება 40 ათასი ლივრი ღირდა, ვიცე-პოლკოვნიკის წოდება ორჯერ ძვირად იყო შეფასებული. რა თქმა უნდა, მუშკეტერთა ასეულში ფასები ბევრად მაღალი იყო. მაგალითად, ასეულის ფაქტობრივი მეთაურის წოდების ფასი 200 ათასი ლივრი იყო. მუშკეტერთა უმცროსი ლეიტენანტის წოდება ღირდა 35 ათასი, ლეიტენანტის — 30 ათასი ლივრი. შესაბამისად, მდიდარ ფრანგ არისტოკრატს შეეძლო ეყიდა ნებისმიერი სამხედრო წოდება არმიაში, გვარდიასა და მუშკეტერთა ასეულში.
რა თქმა უნდა, მუშკეტერები, როგორც სამხედრო შენაერთი, არსებობდა სხვა ევროპულ ქვეყნებშიც. ესპანეთში ცნობილი იყო ე.წ. ტერცია — არა სამხედრო შენაერთი, არამედ სამხედრო წყობა, რომელშიც მუშკეტერები და შუბოსნები ერთად მოქმედებდნენ. მუშკეტერები არსებობდნენ რუსეთშიც, სადაც ცნობილი იყვნენ სახელწოდებით „სტრელცი“. ისინი წარმოადგენდნენ რუსეთის ისტორიაში პირველ რეგულარულ ქვეით ჯარს, მაგრამ ძირითადი განსხვავება ამ მუშკეტერებსა და ფრანგ მუშკეტერებს შორის ის იყო, რომ სამეფო მუშკეტერები წარმოადგენდნენ პრივილეგირებულ სამხედრო კლასს და დროთა განმავლობაში უფრო და უფრო წარმომადგენლობითი როლი ენიჭებოდათ.
ლიტერატურა
კატეგორია:საფრანგეთის ისტორია კატეგორია:ინფანტერია კატეგორია:მეომრები
დუვარიანი
დუვარიანი  (Duvaryan) — სოფელი აზერბაიჯანში, მთიანი შირვანის რეგიონის   ისმაილის რაიონში. მოსახლეობის რაოდენობა  —  33  კაცი.
რესურსები ინტერნეტში
კატეგორია:ისმაილის რაიონის სოფლები
ხევძმარი
ხევძმარი, ხევძმარა — მდინარე აღმოსავლეთ საქართველოში, ქალაქ თბილისის ჩრდილოეთ ნაწილში. ისტორიულად ატარებდა ქართლსა და კახეთს შორის გამყოფი საზღვრის ფუნქციას. დღეს ის თბილისის საზღვრებშია მოქცეული და მდინარე მტკვარს ერთვის ავჭალასთან.
ხევძმარა მშრალი და პერიოდულად მოქმედი მდინარეა. მისი რეჟიმი დაკავშირებულია ატმოსფერულ ნალექებთან, ამიტომ წყლიანობა გაზაფხულის პერიოდში ახასიათებს, მშრალ პერიოდში კი მთლიანად დამშრალია.
საისტორიო წყაროები
ვახუშტი ბატონიშვილის აღწერით:
ფრიდრიხ II (ბადენის დიდი ჰერცოგი)
ფრიდრიხ II (Friedrich II. von Baden; დ. 9 ივლისი, 1857, კარლსრუე — გ. 9 აგვისტო, 1928, ბადენვაილერი) — ბადენის უკანასკნელი დიდი ჰერცოგი 1907 წლიდან 1918 წლამდე.
ახალგაზრდობა და განათლება
ფრიდრიხი იყო დიდი ჰერცოგის, ფრიდრიხ I-სა და ლუიზა პრუსიელის შვილი. ის სასწავლებლად გაგზავნილ იქნა დიდი ჰერცოგის, ფრიდრიხის გიმაზიაში, კარლსრუეში, თერთმეტ სხვა სტუდენტთან ერთად. ფრიდრიხი ძალიან ჩაკეტილი, არაკონტაქტური იყო და დიდ ინტერესს არ იჩენდა იმ საგნებისადმი, რომელსაც ასწავლიდნენ. 1875 წელს მან მიატოვა სწავლა და სამხედრო სამსახური დაიწყო ბადენის პირველ ლეიბ-გრენადერთა №109 პოლკში, კარლსრუეში, ლეიტენანტის წოდებით.
რომში და სიცილიაში მოგზაურობის შემდეგ (1875 წ.), ფრიდრიხმა სწავლა ჰაიდელბერგში გააგრძელა, სადაც მან შეისწავლა საზოგადოებრივ-პოლიტიკური და იურიდიული მეცნიერებები, ასევე _ ისტორია. ამის შემდეგ მან სწავლა ბონში განაგრძო, სადაც ის თავისი ბიძაშვილის, პრინც ვილჰელმის თანაკურსელი იყო, რომელიც რომელიც მოგვიანებით იმპერატორი გახდა. 1878-1879 წლებში ფრიდრიხი ფრაიბურგში სწავლობდა. როგორც სასკოლო მოღვაწეობის დროს, ისე უნივერსიტეტში მას დიდი ინტერესი არ გამოუჩენია სწავლისადმი. ის ვერ სწავლობდა ისე, როგორც მისი თანაკურსელები და ხშირად აცდენდა ლექციებს.
ქორწინება
1885 წლის 20 სექტემბერს ფრიდრიხი დაქორწინდა პრინცესა ჰილდა ფონ ნასაუზე. ქორწილი ლენგრისის სასახლეში შედგა, რომელიც ნასაუს სახლის საკუთრებად ითვლება. ჰილდა იყო ლუქსემბურგის დიდი ჰერცოგის, ადოლფ ფონ ნასაუს ქალიშვილი, რომლის საჰერცოგოც 1866 წელს, პრუსია-ავსტრიის ომის დროს, იქნა ანექსირებული. ისინი ვერასოდეს სარგებლობდნენ ისეთი პოპულარობით, როგორც ჰერცოგი ფრიდრიხ I და დიდი ჰერცოგინია ლუიზა. ფრიდრიხისა და ჰილდას ქორწინება უშვილო გამოდგა.
მმართველობა
left|მინი| [[1911 წლის ოქროს 20-მარკიანი ფრიდრიხ II-ის პორტრეტით. ]] 1881 წლის ნოემბრიდან 1882 წლის ოქტომბრამდე ფრიდრიხმა რეგენტობა მიიღო, რადგან მამამისი მძიმედ დაავადდა ტიფით. 1907 წლის 28 სექტემბერს, მამის გარდაცვალების შემდეგ, ფრიდრიხ II-მ მართვის სადავეები სრულიად ჩაიბარა. მან თავისი წინამორბედის ლიბერალური პოლიტიკა გააგრძელა. მისი მმართველობის დროს დაარსდა მანჰაიმის უმაღლესი სკოლა, რომლის ბაზაზეც დაფუძნდა მანჰაიმის უნივერსიტეტი.
უკანასკნელი წლები
მის მიერ გვირგვინზე უარის თქმის შემდეგ, ფრიდრიხ II-მ და ჰილდამ ცხოვრება ლაგენშტაინის ციხე-სიმაგრეში დაიწყეს, როგორც გრაფ რობერტ დუგლასის სტუმრებმა, ხოლო 1920 წლიდან ფრაიბურგში გადავიდნენ.
ჯილდოები
ბადენური:
უცხოური:
რესურსები ინტერნეტში
კატეგორია:კარლსრუეში დაკრძალულები კატეგორია:ბადენის მმართველები კატეგორია:ცერინგენები კატეგორია:დაბადებული 9 ივლისი კატეგორია:დაბადებული 1857 კატეგორია:გარდაცვლილი 9 აგვისტო კატეგორია:გარდაცვლილი 1928 კატეგორია:ტახტიდან გადამდგარი მონარქები
Chad
Chad, ჩადი (Chad) — ქსელური ჟარგონი, რომელიც აღნიშნავს სექსუალურად აქტიურ „ალფა მამრს“. ტერმინი გამოიყენება ინცელ ფორუმებსა და მენოსფერულ ჯგუფებში. მოზარდთა შორის ის წარმოადგენს სლენგურ ტერმინს, რომელიც აღნიშნავს განსაკუთრებით მამაც და კომპეტენტურ მამრს. ტერმინი წარმოიშვა ჩიკაგოში და თავდაპირველად ატარებდა დამამცირებელ შინაარს, რათა აღენიშნათ ახალგაზრდა ქალაქელი ამერიკელი მამაკაცი, როგორც წესი მარტოხელა, რომელიც ოც ან ადრეულ ოცდაათი წლის ასაკში იმყოფება.
მენოსფერო
ტერმინი გამოიყენება ინცელ ფორუმებზე, რათა აღნიშნონ სექსუალურად აქტიური „ალფა მამრები“. მენოსფეროში ჩადებად ითვლება გენეტიკურ ფიტნესში უმაღლესი შედეგის მქონე პირები. მენოსფეროს ონლაინ ანიმაციურ მხატვრობაში, ჩადი ხშირად მონიშნულია საკუთარი სახელი Thundercock-ით და გამოსახავენ მასკულინურად, გამოკვეთილი ფეხთაშორის ამოზნექილობით. ერთ-ერთი ასეთი გამოსახულება, 2010 წლიანების მიმი — „Virgin vs. Chad“ ან ე.წ. „Virgin Walk“-ია, სადაც დაბალი თვითშეფასების მქონე პერსონაჟი, რომელსაც ხშირად ალტერნატიულად „ბეტა“ ან „ომეგა“ მამრს უწოდებენ, შედარებულია ჩადთან. ინტერნეტ მიმებში ჩადის თავი გამოსახულია იმავე სახელობის ქვეყნის ფორმით. ეს გამოსახულება მოგვაგონებს 1980-იანი წლების ამერიკული მოდის სტერეოტიპებს და გარკვეულწილად ესაბამება სტერეოტიპულ Jock-ს. ჩადები არიან გენეტიკურად დაჯილდოვებული და პრივილეგირებული კატეგორია — ზედაპირული, თავქარიანი და აშკარად სექსუალური — ტერმინი ჩადი ინცელ ფორუმებზე გამოიყენება, როგორც პერორატიულ და ასევე კომპლიმენტური გზით. ჩადის მდედრული ვერსია არის სტეისი   ან ტრიქსი.
გიგაჩადი
სახელწოდება Gigachad გიგაჩადი ყველაზე ხშირად ასოცირდება SLEEK'N'TEARS-ის რუს მოდელ ერნესტ ხალიმოვთან. ინცელთა მოსაზრებით, გიგაჩადი ინცელდომის საპირისპირო პოლუსია. მათ გიგაჩადი მიაჩნიათ ისეთ მამრად, რომელმაც არ იცის თუ რა არის Friend zone, სექსუალური იმედგაცრუება ან თუნდაც უარყოფა.
სქოლიო
კატეგორია:ქსელური ჟარგონები კატეგორია:სოციალური ჯგუფები
Sinatra Sings Great Songs from Great Britain
სქოლიო
კატეგორია:ფრენკ სინატრას ალბომები კატეგორია:1962 წლის ალბომები კატეგორია:Reprise Records-ის ალბომები
ვერხივცევე
ვერხივცევე (Верхівцеве) — ქალაქი უკრაინაში. მდებარეობს დნიპროპეტროვსკის ოლქში. 2013 წელს ქალაქის მოსახლეობა 10086 კაცს შეადგენდა.
სქოლიო
კატეგორია:დნიპროპეტროვსკის ოლქის ქალაქები
ჰიუსტონის ოლქი (ტეხასი)
ჰიუსტონის ოლქი (Houston County) — ოლქი აშშ-ში, ტეხასის შტატში. ადმინისტრაციული ცენტრი — ქ. კროკეტი. შეიქმნა 1837 წელს. ოლქის ფართობია კმ². 2010 წლის აღწერის მონაცემებით, მოსახლეობა შეადგენს კაცს.
სქოლიო
კატეგორია:ტეხასის ოლქები
ტატიანა ნავკა
ტატიანა ნავკა (დ. 13 აპრილი, 1975, მოსკოვი) — რუსი მოციგურავე. სხვადასხვა დროს ასპარეზობდა სამი ქვეყნის სახელით, ესენია: საბჭოთა კავშირი, ბელარუსი და რუსეთი. კარიერა დაიწყო 1980 წელს და დაასრულა 2006 წელს. პარტნიორ, რომან კოსტრომანოვთან ერთად 2006 წელს მოიგო ზამთრის ოლიმპიური თამაშები. არის მსოფლიოს ორგზის (2004, 2005) და მსოფლიოს სამგზის (2004, 2005, 2006) ჩემპიონი. 2015 წლიდან არის რუსეთის პრეზიდენტის პრეს-მდივანის, დიმიტრი პესკოვის მეუღლე.
რესურსები ინტერნეტში
კატეგორია:დაბადებული 13 აპრილი კატეგორია:დაბადებული 1975 კატეგორია:რუსი მოციგურავეები კატეგორია:რუსი ყინულზე მოცეკვავეები
უკადრისა
უკადრისა (Impatiens) — მცენარეთა გვარი უკადრისასებრთა ოჯახისა. ბალახებია. ღერო ხორცოვანი და ხშირად გამჭვირვალეა. მორიგეობით განლაგებული მარტივი ფოთლები აქვთ. მწიფე ნაყოფი შეხებისას ერთბაშად იხსნება საგდულებით (სახელიც ამიტომ შეერქვა), რომლებიც სწრაფად იგრიხება და თესლს გამოტყორცნის.
გვარში 400-მდე სახეობაა. გავრცელებულია უმეტესად ტროპიკულ აზიასა და აფრიკაში, მცირე ნაწილი — ევროპასა და ამერიკაში. საქართველოში ველურად გვხვდება მხოლოდ 1 — ჩვეულებრივი უკადრისა (Impatiens noli-tangere); ყვითელი ყვავილები აქვს, ხარობს დაჩრდილულ ტყეში, ბუჩქნარებს შორის.
თაფლოვანი და სამკურნალო მცენარეა. ყვავილი შეიცავს ყვითელ საღებავს.
ლიტერატურა
*
აჰანი
აჰანი (Əhən) — სოფელი აზერბაიჯანში, მთიანი შირვანის რეგიონის   ისმაილის რაიონში. მოსახლეობის რაოდენობა  —   573 კაცი.
რესურსები ინტერნეტში
კატეგორია:ისმაილის რაიონის სოფლები
ჩაის საწმენდი მანქანა
ჩაის საწმენდი მანქანა — სტაციონალური მანქანა (ჩა-300), რომელსაც იყენებენ მანქანით მოკრეფილი მწვანე ჩაის ფოთლის გასაწმენდად არასტანდარტული დუყებისა და სხვა მინარევებისაგან. მისი ძირითადი კვანძებია ჩარჩო, მიმწოდი, ძირითადი გამომტანი დისკურა და ლენტური ტრანსპორტიორები, ჰაერსატარიანი ვენტილატორი და უჯრედებიანი დოლები. მიმწოდი ტრანსპორტიორი არის უსასრულო ლენტი, რომელზეც დამაგრებულია ალუმინის კუთხედები, ჩამტვირთავი ბუნკერი და რეზინისფრთებიანი ტარაბუა. ძირითადი ტრანსპორტიორი, რომელიც ჩაის ფოთოლს ჰაერსატარის ქვეშ გადააადგილებს, წარმოადგენს სწორკუთხა უჯრედებიან უსასრულო მავთულის ლენტს, რომელიც ორი ლითონის დოლზეა გადაჭიმული. გამომტანი დისკური ტრანსპორტიორი მოთავსებულია ჰაერსატარის ზედა ნაწილში და მას მინარევები გამოაქვს. ოთხი 70x70x60 მმ და სამი 40x40x42 მმ უჯრედებიანი დოლი ჩაის მწვანე ფოთლის მასას წმენდს მსხვილი მცირედ გაუხეშებული და უხეში დუყებისაგან.
მანქანას ამუშავებს ორი 1,0 კვტ და 1,7 კვტ სიმძლავრის ელექტროძრავა.
ლიტერატურა
კატეგორია:მეჩაიეობა
ისაბელ ფერნანდა ესპანელი
ისაბელ ფერნანდა ესპანელი (Isabel Fernanda de España; დ. 18 მაისი, 1821 — გ. 9 მაისი, 1897) — ბურბონთა დინასტიის წარმომადგენელი. ესპანეთის მეფე კარლ IV-ის ნაბოლარა ვაჟის, კადისის ჰერცოგ ფრანსისკო დე პაულასა და ლუიზა კარლოტა ნეაპოლელის უფროსი ქალიშვილი. ესპანეთის დედოფალ ისაბელ II-ის მული და ესპანეთის მეფე ალფონსო XII-ის მამიდა.
ბიოგრაფია
ისაბელ ფერნანდა დაიბადა 1821 წლის 18 მაისს არანხუესის სამეფო სასახლეში, მადრიდში. იგი იყო ესპანეთის მეფე კარლ IV-ის ნაბოლარა ვაჟის, კადისის ჰერცოგ ფრანსისკო დე პაულასა და მისი პირველი ცოლის, ლუიზა კარლოტა ნეაპოლელის უფროსი ასული.
1841 წელს იგი ცოლად გაჰყვა ესპანეთში დაბადებულ და აღზრდილ, წარმოშობით პოლონელ დიდგვაროვან იგნასიო დე გუროვსკის. იგნასიო შესანიშნავი, მოსიყვარულე და რომანტიკული მეუღლე აღმოჩნდა, რომელიც ასევე ატარებდა კუსტინეს მარკიზის წოდებას. ისაბელ ფერნანდამ განათლება საფრანგეთში მიიღო, სადაც გაიცნო იგნასიო და მასზე სკანდალურად დაქორწინდა. ესპანეთის პრინცესისა და უბრალო პოლონელი აზნაურის ქორწინებას ცხადია დიდი სკანდალი მოჰყვა, რის გამოც ისაბელ ფერნანდამ უარი განაცხადა ესპანეთში დაბრუნებაზე და საყვარელ მეუღლესთან ერთად ბელგიაში, კერძოდ კი ბრიუსელში დასახლდა. სწორედ აქ გააშინა მან თავისი რვა შვილი, რომელთაგან მხოლოდ სამმა გოგონამ მიაღწია ზრდასრულობამდე. როდესაც 1846 წელს ისაბელ ფერნანდას ძმა ესპანეთის დედოფალ ისაბელ II-ზე დაქორწინდა, მან თავის ბელგიაში მცხოვრებ დას სამშობლოში დაბრუნების ნება დართო. სწორედ ამის შემდეგ დაუბრუნდა იგი სამეფო კარის არისტოკრატიულ ცხოვრებასა და თავის წრეს. მიუხედავად ამისა, რამდენიმე წელიწადში ისაბელ II-ის მმართველობა დაამხეს, რის გამოც სამეფო ოჯახი, მათ შორის ისაბელ ფერნანდა და მისი ქმარ-შვილი პარიზში გაიქცა. სწორედ აქ, 1897 წლის 9 მაისს, 75 წლის ასაკში გარდაიცვალა ისაბელ ფერნანდა.
რათკორმაკი
რათკორმაკი (Rathcormack ან Rathcormac; Ráth Chormaic, „კორმაკის რათი (მრგვალი ფორტი)“) — სოფელი ირლანდიაში, მდებარეობს სლაიგოს საგრაფოში, კონაქტის პროვინციაში. სოფლის ჩრდილოეთით, 6 კილომეტრში მდებარეობს ბენ-ბალბენის მთა და ზღვის სანაპირო. ყოველი წლის მაისში რათკორმაკში იმართება ცეკვის ფესტივალი.
სქოლიო
კატეგორია:სლაიგოს საგრაფოს დასახლებული პუნქტები
კაუჩერო
კაუჩერო (Cauchero) — ქალაქი პანამაში, ბოკას-დელ-ტოროს პროვინციაში. 2010 წლის მონაცემებით, მოსახლეობა 2 424 ადამიანს შეადგენდა.
რესურსები ინტერნეტში
კატეგორია:პანამის ქალაქები კატეგორია:ბოკას-დელ-ტოროს პროვინციის დასახლებული პუნქტები
ჰარანი (ლერიქი)
ჰარანი (Haran) — სოფელი აზერბაიჯანში, ლენქორანის რეგიონის ლერიქის რაიონში. მოსახლეობის რაოდენობა — 85 კაცი.
რესურსები ინტერნეტში
კატეგორია:ლერიქის რაიონის სოფლები
ჩომსკის იერარქია
ლინგვისტიკასა და კომპიუტერულ მეცნიერებებში, კერძოდ, ფორმალურ ენებში, ჩომსკის იერარქია (აგრეთვე ცნობილი როგორც ჩომსკი–შუცენბერგერის იერარქია) არის ფორმალური გრამატიკების კლასთა იერარქია. ის აღწერა ნოამ ჩომსკიმ 1956 წელს, ხოლო მის სახელწოდებაში არის მარსელ–პოლ შუცენბერგერის გვარი, რადგან მან მნიშვნელოვანი როლი შეასრულა ფორმალური ენების განვითარებაში. ჩომსკის იერარქია საშუალებას აძლევს კომპიუტინგის სფეროს მოღვაწეებს ენებთან დაკავშირებულ პრობლემებს შეხედონ სისტემურად და მარტივად გადაჭრან ისინი.
ფორმალური გრამატიკები
ფორმალური გრამატიკა შედგება შემდეგი ელემენტებისგან: • პროდუქციის წესების სასრული სიმრავლე (გამოსახულების მარცხენა მხარე → გამოსახულების მარჯვენა მხარე) ქვემოთ მოყვანილია მაგალითი.
• არატერმინალთა სასრული სიმრავლე. (თითოეული არატერმინალი აღნიშნავს, რომ პროდუქციის პროცესი გაგრძელებადია, ამ არატერმინალიდან შეიძლება დავიწყოთ ახალი პროდუქცია).
• ტერმინალთა სასრული სიმრავლე. (ტერმინალი აღნიშნავს პროდუქციის საბოლოო შედეგის ერთ ნაწილს, ამ ტერმინალიდან ვერ დავიწყებთ ახალ პროდუქციას).
• საწყისი სიტყვა (სიმბოლო ან სიმბოლოები – უფრო ხშირად არატერმინალი) ფორმალური გრამატიკა აღწერს (წარმოქმნის) ფორმალურ ენას, რომელიც არის (ძირითად შემთხვევებში უსასრულო) სიმრავლე სასრულ სიგრძიანი სიმბოლოთა მიმდევრობისა, რომელიც მიიღება პროდუქციის წესების მოქმედებით სხვა სიმბოლოთა მიმდევრობაზე, ეს მიმდევრობა კი თავის მხრივ შედგება საწყისი სიმბოლოსგან. გრამატიკა მოცემულია ორმხრივი გამოსახულებით, რომელიც გაყოფილია "→" სიმბოლოთი. გრამატიკა არის სიმბოლოთა გარდაქმნის წესთა ერთობლიობა. მარცხენა მხარის არატემინალებზე პროდუქციის წესების მოქმედებით მიიღება რაღაც გამოსახულება, რომლელზე იტერაციით შეიძლება გავაგრძელოთ პროდუქცია. ამ პროცესს წარმოებასაც უწოდებენ. ასეთი გრამატიკა აღწერს ფორმალურ ენას, რომელიც შედგება მხოლოდ ტერმინალ–სიმბოლოთაგან, რომლებიც მიიღება საწყისი სიმბოლოს წარმოებით.
როგორც წესი, არატერმინალები გამოისახება მაღალი რიგის (uppercase) სიმბოლოებით (დიდი სიმბოლოები, რომლებიც გამოიყენება მაგ. წინადადების დასაწყისში)
ამ შემთხვევაში, საწყისი სიმბოლო S, აღწერს ყველა იმ სიტყვის ენას, რომელიც არის a^n b^n ტიპის.
იერარქია
იერარქია შედგება შემდეგი დონეებისაგან:
• ნულოვანი დონის (შეუზღუდავი) გრამატიკა, რომელიც მოიცავს ყველა ფორმალურ გრამატიკას. ამ დონიდან წარმოიქმნება ყველანაირი ენა, რომელიც შეიძლება აღიქვას ტურინგის მანქანამ. ეს ენები ასევე ცნობილია, როგორც რეკურსიულად თვლადი ენები, რომლებიც გადაიჭრება ყოველთვის გაჩერებადი ტურინგის მანქანით.
• პირველი დონის (გრამატიკა "მგრძნობიარე კონტექსტით"), რომელიც წარმოქმნის მგრძნობიარე კონტექსტის ენებს. ამ გრამატიკებს აქვთ წარმოქმნის შემდეგნაირი ფორმა:, სადაც A არის არატერმინალი და \alpha, \beta და \gamma ტერმინალები და არატერმინალები. სიმბოლოთა მიმდევრობები: \alpha და \beta შეიძლება იყოს ცარიელი, თუმცა \gamma არ შეიძლება იყოს ცარიელი. გარდაქმნა დაშვებულია, თუ S არ არის მოცემული გრამატიკის არც ერთი წესის მარჯვენა მხარეში. ამ დონის გრამატიკებით აღწერილი ყველა ენის გაერთიანება არის ზუსტად ის სიმრავლე, რომელიც აღიქმება წრფივად შემოსაზღვრული ავტომატებით (არადეტერმინირებული ტურინგის მანქანა, რომლის მეხსიერება არის შემოსაზღვრული რაიმე მუდმივი რიცხვის შესატან მონაცემთა სიგრძეზე ნამრავლით).
• მეორე დონის (ტიპის) გრამატიკები თავისუფალი კონტექსტის გრამატიკები წარმოქმნიან თავისუფალი კონტექსტის ენებს. ისინი აღიწერებიან შემდეგი ფორმის წესებით:, სადაც A არის არატერმინალი და \gamma არის სიმბოლოთა მიმდევრობა, რომელშიც თითოეული შეიძლება იყოს ტერმინალიც და არატერმინალიც. ამ ენათა სიმრავლე არის ზუსტად ის, რომელიც აღიქმება pushdown automaton–ით. თავისუფალი კონტექსტის ენები, ანუ დეტერმინირებული თავისუფალი კონტექსტის ენები არიან თეორიული ბაზისი თითქმის ყველა პროგრამირების ენისა, მიუხედავად იმისა, რომ მათი სინტაქსი ასევე შეიცავს მგრძნობიარე კონტექსტის სახელებს. ხშირად გრამატიკების ქვესიმრავლეები გამოიყენება გადარჩევის(parsing) გასაიოლებლად, მაგ. LL parser.
• მესამე დონის (ტიპის) გრამატიკები რეგულარული გრამატიკები წარმოქმნიან რეგულარულ ენებს. ამ გრამატიკებს აქვთ შემდეგი შეზღუდვები: მათ აქვთ მხოლოდ ერთი არატერმინალი მარცხენა მხარეს, ხოლო მარჯვენა მხარე შედგება ერთი ტერმინალისაგან, რომელსაც შეიძლება მოსდევდეს(მარჯვენა რეგულარული) ან წინ უსწრებდეს(მარცხენა რეგულარული) არატერმინალი. ორივე შემთხვევა წარმოქმნის ერთსა და იმავე ენებს, თუმცა თუ მათ წესებს კომბინირებულად გამოვიყენებთ, მიღებული ენა არ იქნება რეგულარული. წესი დასაშვებია, თუ S არ არის გრამატიკის არც ერთი წესის მარჯვენა მხარეს. ამ გრამატიკებით მიიღება ენათა სიმრავლე, რომელიც გადაიჭრება სასრული ავტომატებით, ამასთან, ეს სიმრავლე შეიძლება მივიღოთ რეგულარული ჩანაწერებით. რეგულარული ენები გამოიყენება პროგრამირების ენებში ძებნის მოდელებისა და ლექსიკური სტრუქტურების აღსაწერად.
აღსანიშნავია, რომ გრამატიკათა ის ნაწილი, რომელიც შეესაბამება რეკურენტულ ენებს, არ არის ამ იერარქიაში; ეს ნაწილი მოთავსებულია პირველ და მეორე დონეებს შორის.
რეზიუმე: ყველა რეგულარული ენა არის თავისუფალი კონტექსტის;
ყველა თავისუფალი კონტექსტის ენა, რომელიც არ შეიცავს ცარიელ სიმბოლოს, არის მგრძნობიარე კონტექსტის;
ყველა მგრძნობიარე კონტექსტის ენა არის რეკურენტული;
არსებობს მგრძნობიარე კონტექსტის ენები, რომლებიც არ არიან თავისუფალი კონტექსტის;
არსებობს თავისუფალი კონტექსტის ენები, რომლებიც არ არიან რეგულარული;
ცხრილში მოცემულია გრამატიკათა ტიპები ჩომსკის იერარქიის მიხედვით, ასევე ენათა კლასები, რომლებცას ისინი წარმოქმნიან, ავტომატთა ტიპები, რომლებიც მათ აღიქვამენ და ამ გრამატიკათა წესების ფორმები.
რესურსები ინტერნეტში
კატეგორია:ინფორმატიკა კატეგორია:ფორმალური ენები
ფრანც კარლ ავსტრიელი
ფრანც კარლ იოზეფ ავსტრიელი (Franz Karl Joseph von Österreich; დ. 17 დეკემბერი, 1802, ვენა — გ. 8 მარტი, 1878, ვენა) — ავსტრიის ერცჰერცოგი ჰაბსბურგების გვარიდან. ავსტრიის და მექსიკის იმპერატორები მამა. ერცჰერცოგ ფრანც ფერდინანდის პაპა, რომლის მკვლელობაც გახდა პირველი მსოფლიო ომის დაწყების საბაბი.
ბიოგრაფია
ფრანც კარლი დაიბადა 1802 წელს ვენაში. ის იყო იმპერატორ ფრანც II-ის და ორი სიცილიის სამეფოს პრინცესის, ტერეზას ვაჟი.
1824 წლის 4 ნეომბერს ვენაში ის დაქორწინდა ბავარიის მეფის, მაქსიმილიან I-ის და მისი მეორე ცოლის, კაროლინა ბადენელის ქალიშვილზე, სოფია ბავარიელზე. ფრანც კარლი იყო არაპატივმოყვარე და პასური ადამიანი. მაგრამ მიუხედავად ამისა, ის ესწრებოდა საბჭოს სხდომებს, რომელიც მართავდა სახელმწიფოს 1835—1848 წლებში, ფრანცის უფროსი ძმის, ფერდინანდ I-ის უუანარობის გამო. ცოლის დაჟინებული მოთხოვნით, 1848 წლის დეკემბერში მან უარი თქვა ტახტზე ასვლაზე ფერდინანდ I-ის გარდაცვლალების შემდეგ და ნება დართო უფროს ვაჟს, ფრანც იოზეფს გამეფებულიყო. ერცჰერცოგი ფრანც კარლ ავსტრიელი გარდაიცვალა 1878 წლის 8 მარტს ვენაში, მისი ცოლის გარდაცვალებიდან 6 წელიწადში.
შვილები
ფრანც კარლ ავსტრიელს და სოფია ბავარიელს შეეძინათ 5 შვილი:
ლიტერატურა
კატეგორია:ავსტრიის ერცჰერცოგები კატეგორია:ჰაბსბურგები კატეგორია:დაბადებული 17 დეკემბერი კატეგორია:დაბადებული 1802 კატეგორია:გარდაცვლილი 8 მარტი კატეგორია:გარდაცვლილი 1878
ტოქსოპლაზმა
ტოქსოპლაზმა (Toxoplasma) — პარაზიტული უმარტივესების გვარი კოქციდიების რიგისა. შეიცავს ერთ სახეობას (Toxoplasma gondii). ტოქსოპლაზმასასიცოცხლო ციკლს გადის კატისნაირთა ნაწლავებში, სადაც ცისტოზოიდიდან წარმოიქმნება კვერცხისებრი ოოცისტა, რომელიც შეიცავს 2 სპორას, თითოეული კი 4 სპოროზოიტს. კატისნაირთა დაავადებას იწვევს სპორულირებული ოოცისტა. სხვა ძუძუმწოვრებში, აგრეთვე ადამიანსა და ფრინველებში მოხვედრილი ოოცისტა მრავალჯერად უსქესოდ მრავლდება. ორგანოებში ან ქსოვილში შეჭრისას სპოროზოიტები გარდაიქმნებიან ნახევარმთვარისებრი ფორმის, ატიური გამრავლების უნარის მქონე ერთუჯრედიან, 4-7 მკმ სიდიდის ტროფოზოიტებად (ენდოზოიტებად), რომელთა ულტრასტრუქტურა კოქციდიების მეროზოიტების იდენტურია. მასპინძლის ორგანოებში, მათ შორის ტვინში (ტოქსოპლაზმით გამოწვეული ქრონიკული დაავადებებისას) წარმოიქმნება ცისტები, რომლებიც შეიცავენ რამდენიმე ათას ერთბირთვიან ცისტოზოიტებს. ენდოზოიტები და ცისტოზოიტები ახალი მასპინძლის დაავადების წყაროა. ტოქსოპლაზმა ადამიანსა და ცხოველებში იწვევს ტოქსოპლაზმოზს.
რესურსები ინტერნეტში
კატეგორია:პარაზიტები
Sinatra–Basie: An Historic Musical First
სქოლიო
კატეგორია:ფრენკ სინატრას ალბომები კატეგორია:1962 წლის ალბომები კატეგორია:Reprise Records-ის ალბომები
ელაბადი (ისმაილი)
ელაბადი (Elabad) — სოფელი აზერბაიჯანში, მთიანი შირვანის რეგიონის ისმაილის რაიონში. მოსახლეობის რაოდენობა — 53 კაცი.
სქოლიო
კატეგორია:ისმაილის რაიონის სოფლები
ვერხნოდნიპროვსკი
ვერხნოდნიპროვსკი (Верхньодніпровськ) — ქალაქი უკრაინაში. მდებარეობს დნიპროპეტროვსკის ოლქში. 2013 წელს ქალაქის მოსახლეობა 16971 კაცს შეადგენდა.
სქოლიო
კატეგორია:დნიპროპეტროვსკის ოლქის ქალაქები
ჩირიკი-გრანდე
ჩირიკი-გრანდე (Chiriquí Grande) — ქალაქი პანამაში, ბოკას-დელ-ტოროს პროვინციაში. 2010 წლის მონაცემებით, მოსახლეობა 3 014 ადამიანს შეადგენდა.
რესურსები ინტერნეტში
კატეგორია:პანამის ქალაქები კატეგორია:ბოკას-დელ-ტოროს პროვინციის დასახლებული პუნქტები
ტედ დიბიასი
თეოდორ მარვინ „ტედ“ დიბიასი-უფროსი (ინგლ. Theodore Marvin "Ted" DiBiase Sr. დ. 18 იანვარი, 1954  ) — ამერიკელი პროფესიონალური რესლერი, მენეჯერი და სპორტული კომენტატორი. დიბიასის აქვს კონტრაქტი WWE-სთან და მას მიყავს შოუ Legends. მან მთელი კარიერის განმავლობაში მოიპოვა 30 სხვადასხვა ტიტული, საიდანაც უმეტესობა WWE-შია მოპოვებული.
ლიტერატურაში
Ted DiBiase (Fore-wording Author), William J. Bruce III (Author) ISBN 978-0-9813183-1-8
რესლინგში
მინი|დიბიასი 2010 წელს მინი
სქოლიო
კატეგორია:დაბადებული 1954 კატეგორია:დაბადებული 18 იანვარი კატეგორია:ამერიკელი რესლერები
მარგარეტი (სნოუდონის გრაფინია)
პრინცესა მარგარეტი, სნოუდონის გრაფინია (Princess Margaret, Countess of Snowdon; დ. 21 აგვისტო, 1930, გლემისის სასახლე, ანგუსი, შოტლანდია, გაერთიანებული სამეფო — გ. 9 თებერვალი, 2002, მეფე ედუარდ VII-ის საავადმყოფო, ლონდონი, ინგლისი, გაერთიანებული სამეფო) — უინძორების დინასტიის წარმომადგენელი. გაერთიანებული სამეფოს მეფე ჯორჯ VI-ისა და დედოფალ ელისაბედ ბოუზ-ლაიონის მეორე და ნაბოლარა შვილი, დედოფალ ელისაბედ II-ის უმცროსი და ერთადერთი და.
ბავშვობის დიდი ნაწილი მარგარეტმა მშობლებთან და დასთან ერთად გაატარა. მისი ცხოვრება მკვეთრად შეიცვალა ექვსი წლის ასაკში, როდესაც ბიძამისი, მეფე ედუარდ VIII ტახტიდან გადადგა უოლის სიმპსონზე დასაქორწინებლად. ამის შემდეგ ტახტს მარგარეტის მამა იკავებს და იგი მისი რიგით მეორე მემკვიდრე ხდება. მეორე მსოფლიო ომის პერიოდში ის და მისი და უინძორის სასახლეში დარჩნენ, მიუხედავად არსებული საფრთხისა. ვინაიდან ომის წლებში მარგარეტი ძალიან ახალგაზრდა იყო, თავისი ოფიციალური მოვალეობების შესრულების ნაცვლად იგი სწავლას განაგრძობდა.
ომის შემდეგ მარგარეტს ჯგუფის კაპიტანი პიტერ ტაუსენდი შეუყვარდა. 1952 წელს ჯორჯ VI გარდაიცვალა და ტახტს მარგარეტის და, დედოფალი ელისაბედ II იკავებს, რომელმაც მოსალოდნელი სკანდალის თავიდან ასაცილებლად მათ ქორწინების ორი წლით გადადება სთხოვა. მიუხედავად მოცდისა, მთავრობამ და ინგლისის ეკლესიამ უარი განაცხადა მარგარეტისა და პიტერის ქორწინებაზე, რამეთუ იგი განქორწინებული კაცი იყო. საბოლოოდ, მარგარეტი დაშორდა ტაუსენდს და 1960 წელს დაქორწინდა ფოტოგრაფ ანტონი არმსტრონგ-ჯონსზე, რომელსაც დედოფალმა სნოუდონის ერლობა უბოძა. წყვილს ერთი ვაჟი, დევიდი, და ერთი გოგონა, სარა შეეძინათ, 1978 წელს კი განქორწინდნენ.
მარგარეტი ბრიტანეთის სამეფო ოჯახის ერთ-ერთი ყველაზე სკანდალური წევრი იყო. მისი განქორწინების საქმემ საზოგადოების მხრიდან უარყოფითი რეაქციები გამოიწვია და შემდეგი წლების განმავლობაშიც მისი პირადი ცხოვრება მედიისა და ოჯახის მხრიდან მწვავე სპეკულაციების ქვეშ იყო მოქცეული. სიცოცხლის ბოლო ორი ათწლეულის განმავლობაში მისი ჯანმრთელობა სერიოზულად გაუარესდა. მთელი ზრდასრული ცხოვრების განმავლობაში მარგარეტი აქტიური მწეველი იყო, ამიტომაც 1985 წელს მას ფილტვებზე ოპერაცია ჩაუტარდა, 1993 წელს ძლივს გადაიტანა ფილტვების ანთება, 1998-2001 წლებში კი ინსულტის სამ შეტევას გაუძლო. იგი გარდაიცვალა 2002 წელს ლონდონში, მეოთხე ინსულტის შედეგად.